Dževad Jahić
<s>Dževad Jahić je bosanskohercegovački lingvist i pjesnik.</s>

<s>Osnovnu i srednju školu završio je u Rogatici.</s><s>Završio je studij srpskohrvatskog jezika i jugoslovenske književnosti na Filološkom fakultetu u Beogradu 1973.</s><s>Magistarski rad pod nazivom "Lovačka terminologija i lovački žargon u govoru rogatičkog kraja" odbranio je na Filozofskom fakultetu u Sarajevu 1977.</s><s>Doktorsku disertaciju pod nazivom "Ijekavskošćakavski govori istočne i jugoistočne Bosne" odbranio je 198l. na Filološkom fakultetu u Beogradu.</s><s>Radio je u Institutu za jezik i književnost u Sarajevu.</s><s>Na Filozofskom fakultetu radi od 1975. 1983. biran je za docenta, 1989. za vanrednog, a 2002. za redovnog profesora na predmetima Historijska gramatika i Historija bosanskoga književnog jezika.</s><s>Od 1989. do 1993. bio je lektor i predavač srpskohrvatskog jezika i jugoslavenskih književnosti na Katedri slavenskih jezika Filološkog fakulteta Moskovskog državnog univerziteta.</s>

<s>Područja Jahićevog naučnog zanimanja su dijalektologija, historija jezika, sociolingvistika, iz kojih je objavio veći broj radova u naučnim časopisima (Južnoslovenski filolog, Zbornik za filologiju i lingvistiku, Slavjanskoje slavjanovedenije, Pregled, Sveske Instituta za proučavanje nacionalnih odnosa).</s><s>Član je Bošnjačke akademije nauka i umjetnosti.</s>

<s>Osim naučnog, bavi se i književnim radom i objavio je više zbirki pjesama.</s>

<s>Bibliografija 
 Jezik, nacija, nacionalizam, "Oslobođenje", Sarajevo, 1990.</s><s>Jezik bosanskih Muslimana, Biblioteka "Ključanin", Sarajevo, 1991.</s><s>Bošnjački narod i njegov jezik, "Ljiljan", Sarajevo, 1999.</s><s>Bosanski jezik u 100 pitanja i 100 odgovora, "Ljiljan", Sarajevo, 1999.</s><s>Školski rječnik bosanskog jezika, "Ljiljan", Sarajevo, 1999.</s><s>Ijekavskoštakavski govori istočne Bosne, Institut za jezik, Sarajevo, 2002.</s><s>Gramatika bosanskoga jezika (koautori: Senahid Halilović i Ismail Palić), "Dom štampe", Zenica, 2000.</s><s>Trešnjev bunar, Biblioteka "Ključanin", Sarajevo, 1992.</s><s>Stakleni mejt, "BH MOST", Sarajevo, 1999.</s><s>Stakleni mejt, (drugo izdanje sa prijevodom na ruski), "Dom štampe", Zenica, 2000.</s><s>Sedra pelinova, "Vrijeme", Zenica, 2001.</s><s>Vitorin vrijes, Društvo pisaca Bosne i Hercegovine, Edicija "Rondo", Mostar, 2004.</s><s>Rječnik bosanskog jezika, 1-5, Sarajevo, 2012.</s>

<s>Literatura 
 Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo, 2010, 51-52.</s><s>Dževad Jahić na bošnjaci.net</s>

<s>Bosanskohercegovački lingvisti</s>

